Хафез
Хей, проповедник, престани!…

Превод от персийски (фарси): Йордан Милев, 1969

chitanka.info

Хей, проповедник, престани! Какъв е този празен вик.

Аз себе си изгубих в път, а що изгуби ти, старик?

На всички мъдреци речта в ушите ми ще бъде вятър,

догдето някъде в нощта две устни не съзра за миг.

Дервишът е задоволен само от чувството си свято

и от света освободен — със любовта си е велик.

И въпреки че наруши пиянството на мойта мъка —

във мрака чер на Харабат е моят радостен светлик.

Сърце, нима ще я кориш, че е към теб несправедлива —

само когато там избра неповторимия й лик.

Хафез, върви си с хитростта! И приказки не ми разправяй.

Безброй приумици до днес съм чул от не един език.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.